**Szombathely Megyei Jogú Város Önkormányzata Közgyűlésének**

**…/2021. (……..) önkormányzati rendelete**

**az önkormányzat tulajdonában álló közterületek filmforgatási célú**

**használatának szabályairól szóló 38/2013. (X.2.) önkormányzati rendelet módosításáról**

Szombathely Megyei Jogú Város Önkormányzatának Közgyűlése a mozgóképről szóló 2004. évi II. törvény 37. § (4) bekezdésében, valamint a 34. § (5) bekezdésében kapott felhatalmazás alapján az Alaptörvény 32. cikk (1) bekezdés a) pontjában meghatározott feladatkörében eljárva a következőket rendeli el:

**1. §**

Az önkormányzat tulajdonában álló közterületek filmforgatási célú használatának szabályairól szóló 38/2013. (X.2.) önkormányzati rendelet (a továbbiakban: Ör.) 9. § (4) bekezdése helyébe a következő rendelkezés lép:

„(4) A (3) bekezdés alapján nyújtott mentesség, mint csekély összegű támogatás esetén a mozgóképről szóló 2004. évi II. törvény 34. § (6) bekezdése és az Európai Unió működéséről szóló szerződés 107. és 108. cikkének a csekély összegű támogatásokra való alkalmazásáról szóló, 2013. december 18-i 1407/2013/EU bizottsági rendelet szabályai szerint kell eljárni.”

**2. §**

Az Ör. 10. § a) pontja helyébe a következő rendelkezés lép:

*(E rendelet alkalmazásában turisztikailag kiemelt közterületnek minősül:)*

„a) a településkép védelméről szóló 26/2017. (XII.20.) önkormányzati rendelet 1. melléklet 1. pontjában meghatározott városközpont,”

**3. §**

Ez a rendelet a kihirdetését követő napon lép hatályba.

**(: Dr. Nemény András :) (: Dr. Károlyi Ákos :)**

**polgármester jegyző**